તમે આવી પરવશ દશામાં હો, તમારા પત્ની કે માતા તમારી બાજુમાં ચિંતાતુર વદને બેઠા હોય અને એ હૉસ્પિટલની નાનકડી ઓરડીમાં એક સામટા તમારા અર્ધો ડઝન શુભેચ્છકો આવી ચડે એવો અનુભવ તમને થયો છે ખરો? હૉસ્પિટલના એ રૂમમાં તમને અવશ પડેલા જોઈ, એ મુલાકાતીઓના મુખચંદ્રો પર, અષાઢ મહિનો ચાર-છ મહિના દૂર હોવા છતાં, ગ્લાનિનાં કેવા વાદળ છવાઈ જાય છે? અને એમાં કોઈ ‘નિષ્ણાત’ અને અનુભવી હશે તો તે પણ, ઓરડાની બહાર નીકળી ઉદગાર કાઢવાનોઃ ‘કાકા એકદમ સિરિયસ છે. બે-ત્રણ દિવસ માંડ કાઢે.’